દુનિયાભરની કંપનીઓ અને ગ્રાહકો અમેરિકા રાષ્ટ્રપતિના આ નિર્ણયથી પ્રભાવિત થઈ શકે છે, કારણ કે, ચીને અમેરિકી માલ-સામાનો પર જોરદાર જકાત લગાવવાની વાત કહી છે. સ્ટીલ અને એલ્યુમિનિયમ પર હાલમાં અમેરિકા દ્વારા જકાત લગાવ્યા બાદ યૂરોપીય યૂનિયન અને કેનેડાએ કડક પ્રતિક્રિયા આપી હતી. અમેરિકાના દિગ્ગજ કંપની હાર્લી ડેવિડસનને પણ આ નિર્ણયથી મોટું નુકસાન થઈ શકે છે. મોટરસાઈકલ બનાવનાર આ કંપનીએ કહ્યું કે, તે બાઈક્સ પર ઇયુ જકાતથી બચવા પ્રોડક્શન અમેરિકાથી બહાર કરી શકે છે.